Matkaa Tallinnasta Kuressaareen kertyy reilu 200 km ja perille pääsee mukavasti omalla autolla. Kaupungissa välimatkat eivät ole kovin pitkiä, joten kävellen tai pyörällä on helppo liikkua. Kaupungilta löytyy myös takseja. Saarenmaalla on myös joitakin bussiyhteyksiä, joilla voi tutustua saareen myös Kuressaaren ulkopuolella. Myös auton tai pyörän vuokraaminen on suosittua. Polkupyöriä vuokraa esimerkiksi Staadioni hotelli.